b'\n_START_ARTICLE_\nJ\xc3\xb8rgen Hohendorff\n_START_PARAGRAPH_\nJ\xc3\xb8rgen (J\xc3\xbcrgen) Hohendorff (23. april 1577 p\xc3\xa5 Falkenhagen \xe2\x80\x93 26. april 1640 p\xc3\xa5 R\xc3\xb8nneholm) var en dansk fiske- og j\xc3\xa6germester, far til Steen Hohendorff._NEWLINE_Han stammede fra en i Tyskland vidt udbredt sl\xc3\xa6gt og kom fra Brandenburg, hvor skrev sig til Falkenhagen. Hohendorff blev opdraget i fem \xc3\xa5r hos sin moster fru Elisabeth Barfus til Predikau, gik siden til skole i M\xc3\xb8rkeberg, tjente siden sin f\xc3\xa6tter Claus Barfus til Predikau, med hvem han kom til Danmark 1594, tjente hos Tage Krabbe for dreng i 11 \xc3\xa5r, opholdt sig s\xc3\xa5 et \xc3\xa5rs tid hjemme, var 1606-10 hofjunker hos hertug Philip Julius af Pommern-Wolgast, blev 1610 hofjunker hos kong Christian IV, var 1611-20 kongelig fiskemester og 1621-27 kongelig j\xc3\xa6germester._NEWLINE_Hohendorff takseredes 1625 til l74 t\xc3\xb8nder hartkorn, blev 1627 forlenet med Jerrestad Herred og 1629 med Borreby, solgte 1634 Sandbyg\xc3\xa5rd til R\xc3\xb8nnow Bille. I Danmark erhvervede han herreg\xc3\xa5rden R\xc3\xb8nneholm i Sk\xc3\xa5ne._NEWLINE_28. maj 1620 \xc3\xa6gtede han i K\xc3\xb8ge Helle Steensdatter Laxmand (23. december 1592 i Halmstad - 11. april 1640 p\xc3\xa5 R\xc3\xb8nneholm), datter af Steen Madsen Laxmand og Margrete Hansdatter Baden._NEWLINE_Han og hustruen er begravet i Stehags kyrka.'